TPCH บวกแรง 4% โบรกฯชี้คว้า PPA โรงไฟฟ้าขยะ 9.5MW หนุนหุ้นเด่นแนะซื้อเป้า 15.60 บ.
TPCH บวกแรง 4% โบรกฯชี้คว้า PPA โรงไฟฟ้าขยะ 9.5MW หนุนหุ้นเด่นแนะซื้อเป้า 15.60 บ.
TPCH บวกแรง 4% โบรกฯชี้คว้า PPA โรงไฟฟ้าขยะ 9.5MW หนุนหุ้นเด่นแนะซื้อเป้า 15.60 บ.
15 ก.ค. 2562

ผู้สื่อข่าวรายงานว่า บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH  โดย ณ เวลา 10.21 น. อยู่ที่ระดับ 13.30 บาท บวก 0.50 บาท หรือ 3.91% ด้วยมูลค่าซื้อขาย 85.90 ล้านบาท ราคาหุ้นปรับตัวแรงในรอบ 1 ปี 4 เดือน โดยนับตั้งแต่หุ้นปรับตัวที่ระดับ 13.30 บาท เมื่อวันที่ 5 มี.ค.61

บล.กสิกรไทย ระบุกลยุทธ์การลงทุนวันนี้(15ก.ค.62) ทยอยสะสมหุ้นกลุ่มต่อไปนี้ กลุ่มที่มีปัจจัยบวกเฉพาะตัว PTT RJH SYNEX AOT GUNKUL PRM MINT TOP TPCH โดยหุ้นแนะนำวันนี้ ได้แก่ TPCH (ซื้อ/พื้นฐาน 15.60 บ.) ได้ PPA โรงไฟฟ้าขยะ 9.5MW (ถือสัดส่วน 50%) หนุนupsides อีก 1.50 บาท(ยังไม่รวมในประมาณการ) คาดกำไรปี 63 เติบโต 50%  เทียบช่วงเดียวกันของปีก่อนทำให้ P/E จะลดลงจาก14x ปีนี้ เหลือ9x บนP/E ปี20
อนึ่งก่อนหน้านี้ TPCH แจ้งว่าบริษัท สยาม พาวเวอร์ จำกัด ซึ่งเป็นบริษัทย่อย ได้ลงนามสัญญาซื้อขายไฟฟ้า (PPA) จากเชื้อเพลิงขยะ กับการไฟฟ้านครหลวง (กฟน.) เรียบร้อยแล้ว โดยโรงไฟฟ้าดังกล่าวมีขนาดกำลังการผลิตติดตั้ง 9.5 เมกะวัตต์ (MW) ปริมาณพลังไฟฟ้าเสนอขาย 8.0 เมกะวัตต์ ตั้งอยู่ในอ.ไทรน้อย จ.นนทบุรี
ปัจจุบันบริษัทมีโครงการที่ดำเนินการแล้ว 57.7 เมกะวัตต์ โครงการอยู่ระหว่างก่อสร้าง 49.1 เมกะวัตต์ ซึ่งได้รับ PPA แล้ว 106.8 เมกะวัตต์ ในรูปแบบของ Feed-in Tariff (FiT) 83.8 เมกะวัตต์ และในรูปแบบ Adder 23 เมกะวัตต์ และเมื่อรวมโครงการสยาม พาวเวอร์ แล้ว  ทำให้บริษัทมีกำลังการผลิตติดตั้งของโรงไฟฟ้าทั้งสิ้น 116.3 เมกะวัตต์